open-index/open-wikipedia-markdown huggingface dataset:
Ballhauseed

De **Ballhauseed** (fr:*Serment du Jeu de paume*]]) war en Uniounsengagement dat den 20. Juni 1789 vu 577 Deputéierte vum Drëtte Stand géint de Kinnek Louis XVI. getraff gouf, bis datt Frankräich eng Constitutioun hätt.

Den 20. Juni 1789 hunn d'Garden ënner dem Virwand vu Reparatiounen, déi nach virun der nächster Séance ze maache wieren den Deputéierte vum Drëtte Stand verbueden, de Sall vum *Hôtel des Menus Plaisirs* ze betrieden, wou d'Generalstänn ofgehale goufen. D'Deputéierten hu sech an d*[[Salle du jeu de paume]]* zu Versailles zeréckgezunn. Mat der Hëllef vum Deputéierte Jean-Joseph Mounier, huet den Abt Emmanuel-Joseph Sieyès déi bekannt Formel vum Ballhauseed formuléiert: 
:*« de ne jamais se séparer, et de se rassembler partout où les circonstances l'exigeront, jusqu'à ce que la constitution du royaume soit établie et affermie sur des fondements solides »*

Deen Text gouf vum Jean Sylvain Bailly virgelies. Den Eed gouf unanim gestëmmt, bis op eng Stëmm, déi vum Martin d'Auch. D'Versammlung huet sech als Constituante erkläert. Dëst war e revolutionären Akt, an eng politesch Affirmatioun vun der Autodeterminatioun vum Vollek duerch seng Representanten ouni de Monarch.

Virun dësem 20. Juni 1789 hat de Sall den Numm *« tripot »*. E gouf vum Nicolas Cretté 1686 baue gelooss, fir de Membere vum Haff eng Plaz fir de *[[Jeu de paume]]*, engem Virleefer vum Tennis, ze bidden.

Dëst Evenement ass ee vun de wichtege Fakteure beim Ausbroch vun der Franséischer Revolutioun. D'kinneklech Äntwert koum an der kinneklecher Séance vum 23. Juni 1789.

## Um Spaweck

*  Animatioun vum David sengem Bild vun der Academie vun Nantes
Santa Fe (Galápagos)

**Santa Fe** ass eng kleng onbewunnten Insel am Archipel vun de Galápagosinselen a gehéiert zu Ecuador. Si huet eng Fläch vu 24&nbsp;km², den héchste Punkt läit op 259 m. Hiren Urspronk deen op ronn 3 Millioune Joren zeréckgeet, mécht aus hir eng vun den eelsten Insele vum Archipel. De Besuch vun Touristen ass erlaabt.

D'Vegetatioun entsprécht där vu ganz dréchene Géigenden. Bemierkenswäert ass e Bësch aus mächtegen Opuntiakaktusse mat enorm décke Stämm. Dëse Bësch ass eemoleg op de Galápagosinselen.

Op Santa Fe liewen e Landleguan an eng Räisrat déi nëmmen op dëser Insel virkommen.

## Planzen an Déieren op Santa Fe

* Mächtege Baamcactus *Opuntia echios*
* Galapagos-Landleguan *Conolophus subcristatus*
* Santa Fe-Landleguan *Conolophus pallidus*
* Galapagos-Séiléif *Zalophus californianus* var. *wollebacki*
* Galapagos-Räisrat *Oryzomys bauri*

## Naturschutz
Verwëldert Hausgeesse waren e Problem op Santa Fe, ier si 1971 konnten do ausgerott ginn.

## Bibliographie
* *Galápagos*, J. Kricher. Smithsonian Natural History Series. Smithsonian Institution Press. 2002.
* *Birds, Mammals and Reptiles of the Galápagos Islands*. A. Swash and R. Still. A&C Black Publishers, 2nd edition, 2006.

## Kuckt och
* Galápagosinselen
* Floreana
* Fernandina

## Um Spaweck
Josiane Peiffer

D**'Josiane Peiffer**, gebuer den 1. September 1952 zu Esch-Uelzecht, ass eng lëtzebuergesch Theater- a Filmschauspillerin.

Tëscht 1971 an 1974 huet si um Max Reinhardt-Seminar zu Wien studéiert.

Nieft enger sëllegen Theaterrollen zu Lëtzebuerg an an Däitschland huet si och an e puer Filmproduktioune matgespillt, woubäi se an *[[Congé fir e Mord]]* an *[[Dammentour]]* déi weiblech Haaptroll hat.

## Filmrollen
**[[Congé fir e Mord]]*, 1983, vum Paul Scheuer
**[[E Fall fir sech]]*, 1984, vum Menn Bodson
**[[Die Reise das Land]]*, 1987, vum Paul Kieffer a Frank Hoffmann, d'Roll vun der Natalja
**[[Mumm Sweet Mumm]]*, 1989, vum Paul Scheuer, Georges Fautsch a Maisy Hausemer
**[[Schacko Klak]]*, 1991, vum Paul Kieffer a Frank Hoffmann, d'Roll vun der Tatta Zëss
* *[[Dammentour]]*, 1994, vum Paul Scheuer, Georges Fautsch a Maisy Hausemer; d'Roll vun der Françoise Welter
**[[Three Shake-a-leg Steps to Heaven]]*, 1993, vum Andy Bausch, d'Roll vun der Gertrude Müllendorf
**[[Trouble No More (Film)|Trouble no more]]* (2010) vum Andy Bausch
**[[Die Nacht der tausend Stunden]]* (2016) vum Virgil Widrich
**[[Egon Schiele: Tod und Mädchen]]* (2016) vum Dieter Berner
**[[Rusty Boys]]* (2017) vum Andy Bausch
*''Kowalsky'' (2022) vum Émile V. Schlesser
* *[[Little Duke]]* (2023) vum Andy Bausch
Bath

**Bath** ass eng Stad am Südweste vun England, an der Grofschaft Bath an Nordost Somerset. Bath ass virun allem bekannt fir seng waarm Bieder (dohier den Numm vun der Stad) a seng georgianesch Architektur, an zielt zu deene schéinste Stied a Groussbritannien.

## Geographie
Bath läit an engem Dallkessel, ëmgi vun den Hiwwele vum Somerset, um Floss Avon. Et ass och déi eenzeg Plaz a Groussbritannien, wou et Waarmwaasserquelle gëtt.

Bath huet .

## Geschicht
Schonn zu Réimerzäite war d'Stad ënner dem Numm *Aquae Sulis* bekannt an eng vun deene gréisste Réimesche Siidlungen a Groussbritannien. Déi réimesch Bieder sinn nach haut, deelweis renovéiert, ze gesinn.

## Kuckeswäertes
Déi ganz Stad ass iwwerséit mat wäisse Gebaier aus der Georgianescher Period.
## Um Spaweck

* Offiziell Säit vun der Stad Bath
Andromeda

De Begrëff **Andromeda** bezeechent:

* Andromeda (Mythologie), eng Gestalt aus der griichescher Mythologie
* Andromeda, e Stärebild
* Andromedaniwwel, eng Galaxis déi een am Stärebild mam selwechten Numm, gesäit
* de wëssenschaftleche Gattungsnumm vun Rosmarinheide

**Bicher**
* Andromeda, sechsdeeleg Bicherrei vun der SF-Serie Perry Rhodan
* Andromeda (Roman), e Roman vum Michael Crichton
* Andromeda – Tödlicher Staub aus dem All, d'Verfilmung vum Crichton sengem Roman als Spillfilm

**TV/Theater**
* Andromeda (TV-Serie), SF-Film-Serie no Gene Roddenberry
* Andromeda (Oper) e Bünewierk vum Claudio Monteverdi

**Gruppen**
* Andromeda (brittesch Band), brittesch Hardrock-Band
* Andromeda (schweedesch Band), schweedesch Progressiv-Metal-Band
* Andromeda (Demogrupp), norwegesch Demogrupp

**Verschiddenes**
* KFNB - Andromeda eng éisträichesch Lokomotiv 
* den Andromeda-Tower, e Wiener Büroshéichhaus
* d'Andromeda Nachrichten, e Science-Fiction Clubmagazin

'''AndroMDA''' ass een Open Source MDA Generator.
Antares (Stär)

## Antares, säin Numm
Den **Antares**, och **α Scorpii** genannt, ass den hellste Stär am Stärebild Scorpius. Hie steet op enger Distanz vu 520 Liichtjoer vun eiser Äerd. Den Numm staamt aus dem Griicheschen a bedeit sou vill wéi *„[[Ares]] entgéintgesat“*. De Gott Ares gouf vun de Réimer Mars genannt, an den Antares huet souwuel eng änlech Faarf, wéi och eng änlech Hellegkeet wéi de Mars. Déi zwéi si liicht ze verwiesselen, well se sech och nach alle béid no bei der Ekliptik ophalen. Weider Nimm si Kalb al Akrab, a Vespertilio.

## Hellegkeet

Mat enger visueller Magnitude vun 0,96&nbsp;mag ass hien de 15.-hellste Stär um Himmel. Seng Absolut Hellegkeet ass -5,2&nbsp;mag. Seng Uewerfläch ass relativ kill, d'Temperatur huet ronn 3400 Kelvin. Den Antares huet eng orangerout Faarf a straalt vill onsiichtbaart Liicht Infrarout of. 
Den Antares huet déi 40.000-fach Liichtkraaft vun der Sonn. Seng Spektralklass ass M1, d'Liichtkraaftklass ass Iab.

## Gréisst

Wéi déi meescht rout Iwwerrisen ass den Antares e verännerleche Stär vum Typ My-Cephei-Stär.
Aus der relativ nidreger Temperatur an der staarker Hellegkeet léisst sech schléissen, datt den Antares gewalteg Ausmoossen huet. Säin Duerchmiesser huet ronn 6,24×108&nbsp;km (ronn 624 Millioune Kilometer). Domat géif hien, op d'Plaz vun eiser Sonn gesat, bis iwwer d'Ëmlafbunn vum Mars ewechzéien. Den Antares zielt wéi d'Betelgeuse zu de rouden Iwwerrisen. A senger derzäiteger Entwécklungsphas verléiert hie seng baussenzeg Gasschicht, a bilt dobäi e planetareschen Niwwel, deen ee wéinst engem Begleetstär gesäit.

Den Antares huet genuch Mass, fir beim Erreeche vum Heliumbrennen en Eisekär ze maachen, an an enger Supernova z'explodéieren, nach virum Ofstousse vun alle Gasschichten.

## Diverses

Den Antares ass een Duebelstär. Am Wénkelofstand vun 2,6" ass beim Positiounswénkel vun 273° e blowäisse Stär (Spektraltyp B3V) mat der Hellegkeet vu 5,5&nbsp;mag. D'Ëmlafzäit ass 878 Joer. Fir dëse Begleeder ze gesinn, ass en Teleskop vun wéinstens 10 Zentimeter Objektivëffnung néideg.

Den Antares kann als ekliptiknoe Stär vum Mound, ganz seele vu Planéite bedeckt ginn. Déi lescht Bedeckung vum Antares duerch ee Planéit war de 17. September 524 v. Chr. duerch d'Venus, déi nächst ass de 17. November 2400, nees duerch d'Venus.

## Zesummefaassung

* Visuell Magnitude: 0,96&nbsp;mag
* Absolut Hellegkeet: -5,2&nbsp;mag
* Rektaszensioun (Equinoxe 2000.0): 16h29m24,40s
* Deklinatioun (Equinoxe 2000.0): -26°25'55,0"
* Spektralklass: M1Iab
* Distanz: 520 LJ

## Um Spaweck

*  Größenvergleich mit anderen Himmelskörpern
Sète

**Sète** (op Okzitanesch ***Seta***) ass eng franséisch Stad a Gemeng am Hérault an der Regioun Occitanie. D'Awunner heesche *Sétois*.

Sète ass e Fëscherhafen an Haaptuert vum Kanton Sète. Sète stéisst Süden un d'Mëttelmier an am Westen an Norden un den Étang de Thau. Nopeschuertschafte sinn am Norde Balaruc-les-Bains, am Oste Frontignac an am Weste kënnt een iwwer en natierlechen Däich tëscht dem Bassin de Thau an dem Mëttelmier op Agde.

Bis 1928 huet Sète **Cette** geheescht; de Georges Brassens ernimmt dee Changement a sengem Chanson *Jeanne Martin*.

Etymologesch hätt den Numm « Cette » dee selwechten Ursprong wéi Ceuta déi spuenesch Enklav a Marokko, wat " *cétacé*" op Franséisch bedeit. Dat kéim vun de Séileit hier, well déi de Bierg vu Cette vum Mier aus a Form vun engem Walfësch gesinn.

Sète gëtt och nach « l'île singulière » oder « l'île bleue » genannt.

Den Territoire vun der Gemeng kann adeelt ginn an:
* Den Etang de Thau.
* D'Küstesträif tëscht Sète a Marseillan mat senger laanger Plage, enger Nationalstrooss (N112), an der Eisebunnslinn Montpellier - Béziers an och nach e grousse Wéngert.
* D'Île singulière selwer an de Mont Saint-Clair mat um Fouss vum Bierg d'Aalstad, an am Norden, Westen an op den Häng vum Bierg déi nei Residenz-Quartieren.
* Am Oste vun der Gemeng sinn déi verschidden Häfen; en Touristenhafen, e Yachthafen, an en industriellen Hafen.

## Um Spaweck
Pagan Lorn

**Pagan Lorn** war eng bekannt Metal-Band zu Lëtzebuerg an de Joren 1994 - 1998.

Pagan Lorn gouf Mëtt 1994 gegrënnt. 1995 goufen dunn zwéi Membere vun der Grupp duerch de Stephen Misquita an de Jos Kirps ersat. Pagan Lorn huet dunn aus dem Sascha Georges ("Gesang"), dem Patrick Hurt (Keyboards), dem Jos Kirps (Gittar), dem Vladeta "Vlatsch" Maksimovic (Bass), dem Stephen Misquita (Batterie) an dem Patrick Linnig (Promotion) bestanen. Eng éischt Demo-Kassett gouf Enn 1995 an der "Pit's Bar" am Éislek opgeholl. 1996 hunn Pagan Lorn dunn hir éischt CD "Black Wedding" opgeholl an erausginn; eng zweet CD ("Nihilennium") gouf schonn 1997 opgeholl a koum am Februar 1998 op de Maart. 1998 koum och en zweete Gittarist dobäi, de Steve Legil.

Mä an der zweeter Hallschent vum Joer, nodeem ëmmer méi musikalesch Differenzen opkoumen, huet Pagan Lorn ugefaange sech opzeléisen. De Jos Kirps huet d'Grupp am Oktober verlooss, de Patrick Linnig an de Vlatsch si kuerz drop och gaangen. De Jos Kirps gouf duerch den Alain Gonniva ersat, de Vlatsch huet Ufank 1999 erëm an d'Grupp zeréckfonnt. Mä Pagan Lorn huet sech net méi erkritt, am September 1999 huet och de Patrick Hurt d'Grupp verlooss an am Januar 2000 huet Pagan Lorn du ganz opgehalen, kuerz ier d'Band sollt an de Studio goe fir eng drëtt CD opzehuelen.

De Sascha Georges ass haut op RTL Lëtzebuerg als Moderator ze gesinn, wou hien d'Noriichten am Journal presentéiert. De Jos Kirps huet 2002 eng Software-Firma gegrënnt a schreift och Open Source Software, wärend de Stephen Misquita anscheinend nach ëmmer a Frankräich als Batteur ënnerwee ass.

Zanter 2003 bedreift de Jos Kirps d'Websäit *paganlorn.com* op där een all Lidder vun der Demo-Kassett an den CDen am MP3-Format erofluede kann.

## Discographie
* CD "Black Wedding" (1996):
# Absent Minded
# Unleash
# Treatment
# The Eternal
# Confidence In The Executioner
# Production
# Epitome

* CD "NIHILENNIUM" (1998):
# Outrage
# Silence For A Day
# Prone
# Freezing Lust
# Collapsed
# You Vs You
# Impose
# Gone...
#... And Forgotten
verstoppt: Unborn

* Compilatioun "RTL Planet Lëtzebuerg" (2000):
# An Amerika (Cover vum Dicks)

## Um Spaweck
* Websäit iwwer Pagan Lorn
Cygnus

D'Wuert **Cygnus** bezeechent:

* d'Stärebild *Schwan*; kuckt Cygnus
* an der griichescher Mythologie e Jong vum Poseidon; kuckt Cygnus (Mythologie)
* war e Software-Fabrikant: Cygnus Solutions, spéider vun Red Hat opkaf ginn
* den Numm vun engem Raumschëff an dem amerikanesche Science-Fiction-Film *[[The Black Hole (Film)|The Black Hole]]* vun 1979: USS Cygnus
Assemblée constituante (1789)

Als **Assemblée constituante** oder **Assemblée nationale constituante** gouf d'franséisch **Nationalversammlung** vum 9. Juli 1789 bis 2. September 1791 bezeechent.

Wärend de Berodunge vun de Generalstänn zu Versailles hat de Kinnek Louis XVI. als Versuch vun enger Disziplinéierung entscheet, datt d'Stänn (Adel, Klerus, Drëtte Stand) sech separat sollten treffen. D'Deputéiert vum Drëtte Stand hu sech de 17. Juni zur Nationalversammlung erkläert, als eenzeg Vertriedung vun der ganzer Natioun. Den 9. Juli hu si erkläert, datt si fir eng Constitutioun zoustänneg wieren, dohier den Numm *Assemblée constituante*.

An der Versammlung souzen ëm déi 1200 Deputéiert, a si war vum 9. Juli 1789 bis zum 30. September 1791 a Kraaft. Hiren éischte Sëtz war zu Versailles, no den Evenementer vum 5. a 6. Oktober an den Tuilerien zu Paräis.

Bei den Deputéierten déi sech reegelméisseg getraff hunn, konnt een dräi grouss Tendenze gesinn: d'Monarchisten, d*Constitutionnels* (an der Majoritéit) an d'radikal Patrioten (Minoritéit).

D'Debatte vun der Versammlung goufe vun der Zeitung *[[Le Moniteur universel]]* erausbruecht. Nodeem d'Feudalherrschaft an der Nuecht vum 4. August 1789 ofgeschaaft gi war, an d'Deklaratioun vun de Mënschen- a Biergerrechter (26. August 1789) erauskomm war, huet d'Assemblée um Enn vum Joer déi grouss Prinzipië vun der Constitutioun vu 1791 gestëmmt, déi, op der Basis vun der nationaler Souverainitéit an der Gewaltentrennung d'Limitatioun vun der kinneklecher Muecht organiséiert huet.

D'Assemblée constituante gouf am September 1791 opgeléist, a vun der Assemblée législative ersat.
Antares

Als **Antares** bezeechent gëtt:

* Antares (Stär), den hellste Stär am Stärebild Skorpioun
* Antares (Film), e Film vum Götz Spielmann
* Antares (Moundlandefär), d'Moundlandefär vun Apollo 14
* Antares (Rakéit), eng franséisch Rakéit
* Antares (Firma), eng US-amerikanesch Firma fir Museksartikelen
* Ra Antares, ee 7,60 m laangt Seegelboot vun der däitscher Firma Plasto aus den 1970er Joren
* Lange Antares 20E a Lange Antares 18S, Fligertypen
Märel (Stad Lëtzebuerg)

**Märel** ass ee vun de 24 offizielle Quartiere vun der Stad Lëtzebuerg a läit am Weste vun der Haaptstad.

Bis 1920 huet Märel zu der fréierer Gemeng Hollerech gehéiert.

## Geographie
Märel ass 242,79 Hektar grouss a läit op enger Héicht tëscht 267,3 an 315,6 m. De Quartier grenzt am Norden un d'Gemeng Bartreng an de Belair an dann, am Sënn vun der Auer, un Hollerech, Zéisseng an d'Gemeng Leideleng.

## Awunner
Enn 2011 hat de Quartier Märel 3.404 Awunner, 2015 waren et der 4.969.

Op den  hunn zu Märel  Leit gewunnt. Den Undeel vun de Lëtzebuerger louch bei &nbsp;% géintiwwer &nbsp;% Auslänner.

## Kuckt och
* Märeler Park
* Märeler Kierch
* Geesseknäppchen

## Um Spaweck
Kierch Lëtzebuerg-Millebaach

D**'Kierch an der Millebaach** ass eng kathoulesch Kierch, déi zur Par Lëtzebuerg Notre-Dame, zum Dekanat Lëtzebuerg an zu der Gemeng Lëtzebuerg gehéiert.

De Patréiner vun der Kierch ass den hellege Fiakrius, deem säi Fest den 30. August gefeiert gëtt.

D'Kierch steet op der Kräizung vun der *rue Jean-Pierre Huberty* mat der *rue des Sept-Arpents* an der *rue Emile Metz*.

Zur fréierer Par Weimeschkierch gehéieren ausser der Filial Millebaach och nach d'Parkierch vu Weimeschkierch, d'Filialkierch vum Kierchbierg an d'Filialkierch vun Dummeldeng.

## Geschicht
* Spéitsummer 1961: De Bagger fänkt un, e Lach ze gruewen.
* 1. Mee 1962: De Grondstee gëtt geluecht.
* 30. September 1962: D'Klacke gi geweit.
* Advent 1963:Déi éischt Mass gëtt am Kiercheraum gehalen.
* 15. Mäerz 1964: Konsekratioun vun der Kierch.
* Oktober 1972: Éischte Concert op der Uergel.

## De Kräizwee
De Kräizwee ass vum Foni Tissen.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren

## Um Spaweck
* D'Fënstere vun der Kierch zu Lëtzebuerg-Millebaach op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op ''Orgues.lu''
Brittesch Inselen

D**'Brittesch Inselen** (englesch: *British Isles*) sinn eng Inselgrupp am Nordmier am Nordweste vun Europa. Nieft den zwou Haaptinsele Groussbritannien an Irland gehéieren am Ganzen eng 6.000 Insele mat enger Gesamtfläch vun 315.134&nbsp;km² zu der Inselgrupp.

## Geographie

D'Brittesch Insele reeche vun de Scilly Inselen am Süde bis op d'Shetland Inselen am Norden, a vun de Blasket Inselen am Weste bis Lowestoft Ness am Osten. D'Haaptinsele Groussbritannien an Irland sinn ëmgi vun enger grousser Zuel vu méi oder manner groussen Archipelen an Inselgruppen. Déi wichtegst dorënner sinn:

* d'Hebriden (*Hebrides*) virun der Westküst vu Schottland.
* d'Nërdlech Inselen (*Northern Isles*) virun der Nordostküst vu Schottland, mat den zwou Haaptgruppen Orkney a Shetland
* d'Insel Wight (*Isle of Wight*) virun der Südküst vun England
* d'Scilly Inselen (*Scilly Isles*) virun der Südwestküst vun England
* Anglesey virun der Nordwestküst vu Wales
* d'Insel Man (*Isle of Man*) am Iresche Mier tëscht deenen zwou Haaptinselen

## Politik

Politesch gesi bestinn d'Brittesch Inselen aus deenen onofhängegen Natiounen Vereenegt Kinnekräich vu Groussbritannien an Nordirland (*United Kingdom of Great Britain and Northern Ireland*)) an der Republik Irland (englesch *Republic of Ireland*, Iresch *Eire*), an aus der Brittescher Kroundependence Insel Man (*Isle of Man*) déi net zum vereenegte Kinnekräich gehéiert.
Robert Debré

De **Robert Debré**, gebuer de 7. Dezember 1882 zu Sedan am Departement Ardennes, a gestuerwen zu den 29. Abrëll 1978 zu Le Kremlin-Bicêtre am Departement Val-de-Marne, war e franséische Kannerdokter a Medezinprofesser.

De Robert Debré war den eelste Jong vum Groussrabinner Simon Debré (1854-1939). 1908 huet hien d'kathoulesch Doktesch Jeanne Debat-Ponsan, Duechter vum Moler Édouard Debat-Ponsan bestuet, wat a senger Famill net gutt akzeptéiert gouf. Mä de Robert Debré hat sech vum Juddentum distanzéiert an huet sech ëmmer als Agnostiker bezeechent. Fir hie stoung d'Vernunft ëmmer ganz vir, och wann en sech fir d'reliéis Fräiheet, als eng vun de Fräiheeten iwwerhaapt, agesat huet. D'Koppel krut dräi Bouwen: De Politiker Michel Debré, den Dokter Claude Debré an de Kënschtler Olivier Debré.

De Robert Debré war Member vun der franséischer Académie nationale de médecine a gëllt als ee vun de Grënner vun der moderner Pediatrie. Hien ass ee vun den éischte Praktiker, déi weltwäit d'Kand **als Persoun** eescht geholl hunn. Wärend siechzeg Joer huet den Dr. Robert Debré d'medezinesch Praxis, den Enseignement vun der Kannermedezin, d'biologesch Recherche an och d'sozial Pediatrie mat senger Perséinlechkeet marquéiert. Hie war e Kolleeg a perséinleche Frënd vun de Professere Jean Quénu, Paul Rohmer (1876-1977) an Albert Besson (1896-1965).

Zu Paräis huet e grousst Kannerspidol säin Numm, *de [[Centre Hospitalo-Universitaire Robert Debré]]*.

Bekannt Membere vu senger Famill:
* Jacques Debré, säi Brudder
* Germain Debré, säi jéngste Brudder 
* Michel Debré, (1912-1996), säi Jong
* Olivier Debré (1920-1999), säi Jong.
* Bernard Debré, (* 1944) säi Kandskand
* Jean-Louis Debré, (* 1944), säi Kandskand (a falschen Zwilling vum Bernard)
* François Debré, säi Kandskand
* Laurent Schwartz, (1915-2002), säin Neveu a Fils vu senger Sëschter Claire Debré-Schwartz

## Publikatiounen (Auswiel)
* Mam Demograph Alfred Sauvy, *Des Français pour la France*; Paräis (Gallimard), 1946.
* *L'honneur de vivre*; Paräis (Stock & Hermann), 1974.
* *Venir au monde - La vie cachée de la fécondation à la naissance*; Paräis (Fayard), 1976; 177 Säiten. ISBN 2-213-00311-4
* *Ernest Renan et Claude Bernard*; in: *Revue des Deux Mondes*, Januar 1977.
* *Ce que je crois*; Paräis (Grasset), 1978.

## Literatur
* Jean-Louis Debré, *Une histoire de famille*; Paräis (Robert Laffont), 2019.
## Gielercher
*
*
*
*
*
*
## Um Spaweck
* Websäit vum ''Centre Hospitalo-Universitaire Robert Debré ''
Neiduerf/Weimeschhaff

**Neiduerf/Weimeschhaff** ass den offiziellen Numm vun engem vun de 24 Quartiere vun der Stad Lëtzebuerg. E läit am Nordoste vun der Haaptstad a besteet aus den Uertschaften Neiduerf a Weimeschhaff.

## Geographie
Neiduerf/Weimeschhaff grenzt am Norden un de Kierchbierg an dann, am Sënn vun der Auer, un d'Gemeng Nidderaanwen an d'Quartieren Zens a Clausen.

De Quartier huet eng Fläch vun 248,93 ha a läit op enger Héicht tëscht 249,20 an 349,60 m.

## Awunner
Op den  hunn am Quartier Neiduerf/Weimeschhaff  Leit gewunnt. Den Undeel vun de Lëtzebuerger louch bei &nbsp;% géintiwwer &nbsp;% Auslänner.

## Kuckt och
* Brauereien zu Lëtzebuerg

## Um Spaweck
Weimeschkierch

**Weimeschkierch** ass ee vun de 24 offizielle Quartiere vun der Stad Lëtzebuerg a läit am Nordoste vun der Haaptstad.

Weimeschkierch huet zur Gemeng Eech gehéiert a war am Fong mat Eech eng Unitéit. Dodrun erënnert och de Sproch „Weimeschkierch an Eech leien an engem Streech“.

## Geographie
Weimeschkierch grenzt am Norden un Dummeldeng an dann, am Sënn vun der Auer, un d'Gemeng Nidderaanwen an d'Quartiere Kierchbierg, Pafendall an Eech.

De Quartier huet eng Fläch vun 110,50 ha a läit op enger Héicht tëscht 237,4 an 352,2 m.

## Ursprong vum Numm
„Weimeschkierch“ staamt aus der fränkesch-merowengescher Epoch a geet op eng vun den eelste Kultplazen zu Lëtzebuerg zeréck. Am Joer 723 huet den Hausmeier Karl Martell d'Uertschaft „Weimeschkierch“ der Abtei St Maximäin vun Tréier geschenkt. Et huet sech ëm fränkeschen Haff gehandelt, zu deem och eng „privat“ Kierch, d*'Vimaris ecclesia* gehéiert huet, also engem Gotteshaus, dat de Frank *Wimar* op sengem Grond a Buedem opgeriicht hat.

## Geschicht
Zu Weimeschkierch hu bis ufanks vum 20. Joerhonnert haaptsächlech Händlerfamillje gewunnt déi uechtert d'Land gezu si fir Kreemchen (Parzeläin, Bitzgeschier asw.) géint Lompen an aalt Eisen ze tauschen. D'Lompekréimer, déi sech selwer *Lakerte* genannt hunn, hunn ënner sech *d'Lakersprooch* oder *Lakerschmus* geschwat, d'Sprooch vun de Jéiner.

## Awunner
2001 hunn zu Weimeschkierch 1.472 Leit gewunnt; op den  waren et der . Den Undeel vun de Lëtzebuerger louch bei &nbsp;% géintiwwer &nbsp;% Auslänner.

## Kuckt och
* Kierch Lëtzebuerg-Weimeschkierch
* Naturschutzgebitt Kuebebierg
* Schëttermarjal, e Bëschhank südlech vu Weimeschkierch
* Géisserei Wies

## Literatur

* Michel Schmitt, 1992, „*[https://onsstad.vdl.lu/fileadmin/uploads/media/ons_stad_41-1992_20-21.pdf Weimerskirch, “die Urpfarrei” der Stadt Luxemburg]“,* ons stad Nr 41, S. 20-21
*Fernand Théato, 2006, „*Weimeschkierch an Eech, leien an engem Streech“* an*: *Kräiz a quier duerch d'Stad an d'Gemeng Lëtzebuerg*, Chorale Sang & Klang. S. 100-103*

## Um Spaweck

* Tessy Glodt, Kierchtuerms­promenaden – Lëtzebuerg - Weimeschkierch
Englesch Foussball Ligen

Déi **[[England|englesch]] Foussball Lige** sinn no engem Pyramidesystem opgebaut. Déi héchst Spillklass ass d'Premier League. Dorënner kommen de Football League Championship, d'Football League One, d'Football League Two an d'Football Conference, déi all op nationalem Niveau operéieren. Dorënner gëtt a regionalen a lokale Lige gespillt. Am Ganze gëtt et eng 140 Lige mat ëm déi 500 Divisiounen op 24 Niveauen.

Um Enn vun all Saison klëmmt eng bestëmmt Zuel vu Veräiner tëscht den eenzelen Divisiounen op an of. Bis an d'Football League Two (awer deelweis och an den Divisiounen dorënner) gëtt am Prinzip professionell gespillt. Déi iewescht 4 Divisioune ginn aus historesche Grënn als *The Football League* bezeechent.

## Voll Struktur vum 1. bis 8. Niveau an der Saison [[2007]]/[[2008|08]]

## Um Spaweck

* Komplett Lëscht vun den englesche Foussballligen
Premier League

D**'Premier League** (och *Barclays Premiership* genannt) ass déi iewescht Spillklass am englesche Foussball Liga System. Et spillen 20 Veräiner mat an et gëtt mat Hin- a Réckronn gespillt, soudatt bis zum Enn vun der Saison all Ekipp 38 Matcher gespillt huet. Wann d'Saison eriwwer ass, mussen 3 Veräiner an de Football League Championship ofsteigen, an et kommen der och 3 vun do bäi.

## Meeschter

## Saison 2009/2010
An der Saison 2009/10 sinn déi follgend Veräiner an der Premier League:

Net méi derbäi aus der Saison 2008/09 sinn d'Veräiner

* Newcastle United FC (ofgestigen an de Football League Championship)
* Middlesbrough FC (ofgestigen an de Football League Championship)
* West Bromwich Albion FC (ofgestigen an de Football League Championship)

## Um Spaweck
Football League Championship

De **Football League Championship** (och *npower League Championship* genannt) ass déi zweethéchst Spillklass am englesche Foussball Liga System. Et spille 24 Veräiner mat an et gëtt mat Hin- a Réckronn gespillt, soudatt bis zum Enn vun der Saison all Ekipp 46 Matcher gespillt huet. Wann d'Saison eriwwer ass, steigen déi 2 beschtplazéiert Veräiner an d'Premier League op, an en 3. Opsteiger gëtt an enger Play-off Ronn tëscht deene 4 Veräiner déi op den 3. bis 6. Plaze stinn ermëttelt. Gläichzäiteg mussen och 3 Veräiner an d'Football League One ofsteigen, an et kommen der jeeweils 3 aus deenen Divisioune bäi.

An der Saison 2009/10 spillen déi follgend Veräiner am Championship:

Net méi dobäi sinn aus der Saison 2008/09 d'Veräiner

* Wolverhampton Wanderers FC (opgestigen an d'Premier League)
* Birmingham City FC (opgestigen an d'Premier League)
* Burnley FC (opgestigen an d'Premier League)
* Norwich City FC (ofgestigen an d'Football League One)
* Southampton FC (ofgestigen an d'Football League One)
* Charlton Athletic FC (ofgestigen an d'Football League One)
Pediatrie

**Pediatrie**, ofgeleet vum griischesche pais, paidos = Kand an -iatreia (= Behandlung), ass déi Branche an der Medezin, déi sech mat der Preventioun, der Diagnos an der Behandlung vun de Kannerkrankheete befaasst.

E Pediater ass en Dokter deen nëmme Kannermedezin ausféiert.

## Um Spaweck
Football League One

D**'Football League One** (och *Coca-Cola Football League 1* genannt) ass déi drëtthechst Spillklass am englesche Foussball Liga System. Et spille 24 Veräiner mat an et gëtt mat Hin- a Réckronn gespillt, soudatt bis zum Enn vun der Saison all Ekipp 46 Matcher gespillt huet. Wann d'Saison eriwwer ass, steigen déi 2 beschtplazéiert Veräiner an de Football League Championship op, an en 3. Opsteiger gëtt an enger Play-off Ronn tëscht deene 4 Veräiner déi op den 3. bis 6. Plaze stinn ermëttelt. Gläichzäiteg musse 4 Veräiner an d'Football League Two ofsteigen, an et kommen der och 3 respektiv 4 aus deene jeeweilegen Divisioune bäi.

An der Saison 2009/10 spillen déi follgend Veräiner an der League One:

Net méi derbäi aus der Saison 2008/09 sinn d'Veräiner

* Leicester City FC (opgestigen an de Football League Championship)
* Peterborough United FC (opgestigen an de Football League Championship)
* Scunthorpe United FC (opgestigen an de Football League Championship)
* Northampton Town FC (ofgestigen an d'Football League Two)
* Crewe Alexandra FC (ofgestigen an d'Football League Two)
* Cheltenham Town FC (ofgestigen an d'Football League Two)
* Hereford United FC (ofgestigen an d'Football League Two)
Football League Two

D**'Football League Two** (och *Coca-Cola Football League 2* genannt) ass déi véierthéchst Spillklass am englesche Foussball Liga System. Et spille 24 Veräiner mat, an et gëtt mat Hin- a Réckronn gespillt, soudatt bis zum Enn vun der Saison all Ekipp 46 Matcher gespillt huet. Wann d'Saison eriwwer ass, steigen déi 3 beschtplazéiert Veräiner an d'Football League One op, an e 4. Opsteiger gëtt an enger Play-off Ronn tëscht deene 4 Veräiner déi op de 4. bis 7. Plaze stinn ermëttelt. Gläichzäiteg mussen 2 Veräiner an d'Football Conference ofsteigen, an et kommen der och 4 respektiv 2 aus deene jeeweilegen Divisioune bäi.

An der Saison 2009/10 spillen déi follgend Veräiner an der League Two:

Net méi dabäu us der Saison 2008/09 sinn d'Veräiner

* Brentford FC (opgestigen an d'Football League One)
* Exeter City FC (opgestigen an d'Football League One)
* Wycombe Wanderers FC (opgestigen an d'Football League One)
* Gillingham FC (opgestigen an d'Football League One)
* Luton Town FC (ofgestigen an d'Football Conference)
* Chester City FC (ofgestigen an d'Football Conference)
Departement Haute-Savoie

D**'Haute-Savoie** (**74**), *Hiôta Savouè* oder *Savouè d'Amont* op arpitanesch (heiansdo och einfach *Hiôte*), ass e franséischt Departement an der Regioun Auvergne-Rhône-Alpes.

## Um Spaweck
Football Conference

D**'Football Conference** (och *Blue Square Premier* genannt), och nach **Vanarama National League** aus Sponsoringsgrënn genannt, ass déi fënnefthechst Spillklass am englesche Foussball Liga System. An der Saison 2009/10 spille 24 Veräiner mat an et gëtt mat Hin- a Réckronn gespillt, soudatt bis zum Enn vun der Saison all Ekipp 46 Matcher gespillt huet. Wann d'Saison eriwwer ass, steigt dee beschtplazéierte Veräin an d'Football League Two op, an en 2. Opsteiger gëtt an enger Play-off Ronn tëscht deene 4 Veräiner déi op den 2. bis 5. Plaze stinn ermëttelt. Gläichzäiteg musse 4 Veräiner an déi Divisiounen ënnendrënner, nämlech d'Football Conference North an d'Football Conference South ofsteigen, an et kommen der jeeweils 2 aus deenen Divisioune bäi.

An der Saison 2009/10 spillen déi follgend Veräiner an der Football Conference:

Net méi dobäi aus der Saison 2008/09 sinn d'Veräiner

* Burton Albion FC (opgestigen an d'Football League Two)
* Torquay United FC (opgestigen an d'Football League Two)
* Woking FC (ofgestigen an d'Football Conference South)
* Northwich Victoria FC (ofgestigen an d'Football Conference North)
* Weymouth FC (ofgestigen an d'Football Conference South)
* Lewes FC (ofgestigen an d'Football Conference North)
Taurus

D'Wuert **Taurus** bezeechent:

* dat laténgescht Wuert fir Stéier
* d'Stärebild Stéier, - Stéier
* eng Spezies an der Zoologie (*Bos taurus*), - Wëllt Rand
* eng Bezeechnung vu verschiddene Fabelwiesen; - Taurus (Fabelwiesen)
* eng Biergketten an der Tierkei, - Taurusbierger
* dono genannt, Bierger um Mound, - Montes Taurus
* eng al Bezeechnung fir eng Landschaft vun der haiteger Krim
* eng militäresch Rakéit vum Typ Loft-Buedem, - Taurus (Marschfluchkierper)
* eng US-amerikanesch Raumfaartrakéit, - Taurus (Rakéit)
* eng Autosmark vu Ford, - Ford Taurus
* e brasilianesche Schosswaffeproduzent, - Taurus International
* e Serien-Dieselmotorrad vu Royal Enfield (India)
* eng däitsch Serie vu Lokomotiven déi bei der ÖBB Taurus genannt ginn
Bristol City FC

**Bristol City FC** (Spëtznimm *The Robins* a *CideReds*) ass en englesche Foussballveräin an der Stad Bristol. Déi 1. Härenekipp spillt an der Saison 2008/09 am Football League Championship, der zweethéchster Spillklass am englesche Liga System. De Veräi spillt seng Heemspiller am Ashton Gate Stadion am Süde vu Bristol.

De Veräi gouf 1894 gegrënnt. Déi gréisst Succèse leie schonn e Strapp zeréck. 1907 war de Veräin 2. an der *Division One*, deemools déi héchst Spillklass am Englesche Liga System, an 1909 stoung der Veräin an der Finall vum FA Cup.

## Um Spaweck

* Offiziell Websäit vu Bristol City FC
Bristol Rovers FC

**Bristol Rovers FC** (Spëtznimm *The Pirates* an *The Gas*) ass en englesche Foussballveräin an der Stad Bristol. Déi 1. Härenekipp spillt an der Saison 2008/09 an der Football League One, der drëtthechster Spillklass am englesche Liga System. De Veräi spillt seng Heemspiller am Memorial Stadium am Norde vu Bristol.

De Veräi gouf 1883 ënner dem Numm *Black Arabs* gegrënnt. Um Enn vun der Saison 1990/91 war de Veräin op der 7. Plaz an der *Second Division*, deemools déi zweethechste Spillklass am Englesche Liga System, an 1951, 1958 an 2008 stoung der Veräin an der Véirelsfinall vum FA Cup.

## Um Spaweck
 Offiziell Websäit vu Bristol Rovers FC
Pegasus

Den Numm **Pegasus** steet fir:

* an der griichescher Mythologie e gefliggelt Päerd, - Pegasus (Mythologie)
** als dat en Attribut vun den Dichter, - Allegorie
** e Präis fir den Hamburger Privattheater, - Pegasus-Präis
* e Stärebild, - Pegasus
* en Asteroid, - Pegasus (Asteroid)
* eng Rei vun dräi US-Satellitten, - Pegasus (Satellit)
* eng US-amerikanesch Drorakéit, - Pegasus (Rakéit)
* e Schëffstyp vun der amerikanescher Marinn, - Pegasus-Klass
* eng Onlinezäitschrëft, - Pegasus (Onlinezäitschrëft)
* e Wirtschaftspräis vun enger uewerëisträichescher Dageszeitung, - Pegasus (Wirtschaftspräis)
* eng Figur am Märcheschach
* eng Zeechentrickfigur an der Animeserie Yu-Gi-Oh!
* eng Aachterbunn am Europa-Park, - Pegasus (Aachterbunn)
* eng Bréck a Frankräich, - Pegasusbréck

Bestanddeel vum Numm

* Pegasus Airlines, eng Fluchgesellschaft
* Pegasus Bay, eng Bucht op Neiséiland
* *Pegasus Imaging Corporation*, Hiersteller vun Toolkits fir Bildbeaarbechtung
* Pegasus Mail, en E-Mail-Programm
* Pegasus Press, e Verlag
* Pegasus Records, en englesche Label fir Rockmusek
* Pegasus Spiele, een däitsche Spillverlag
Perseus

Den Ausdrock **Perseus** bezeechent:

* eng Gestalt an der griichescher Mythologie, - Perseus (Mythologie)
* e Stärebild, - Perseus (Stärebild) 
* e griichesche Kinnek, - Perseus (Makedonien)
* e Projet fir eng digital Bibliothéik opzestellen, - Perseus Projet
* e Fuerschungsprojet fir oppe Sécherheetsarchitekture bei Betribssystemer, http://www.perseus-os.org
Chester City FC

**Chester City FC** (Spëtznumm *The Blues*) ass en englesche Foussballveräin an der Stad Chester. Déi 1. Härenekipp spillt an der Saison 2008/09 an der Football League Two, der véierthéchster Spillklass am englesche Liga System. De Veräi spillt seng Heemspiller am Saunders Honda Stadium am Weste vun Chester.

De Veräi gouf 1885 gegrënnt. Um Enn vun der Saison 1988/89 war de Veräin op der 8. Plaz an der *Third Division*, der deemoleger drëtthéchster Spillklass am englesch Foussball Lige System, wat e Rekord fir de Veräin duerstellt.

### Wëssenswäertes
* Am Januar a Februar 2006 huet de Lëtzebuerger Golkipp Stéphane Gillet 10 Matcher fir Chester City gespillt.
* D'Grenz tëscht England a Wales verleeft queesch iwwer de Foussballsterrain op deem den Chester City FC seng Heemmatcher spillt.

## Um Spaweck

 Offiziell Websäit vun Chester City FC
Tom Hanks

Den **Tom Hanks**, gebuer den 9. Juli 1956 als *Thomas Jeffrey Hanks* zu Concord a Kalifornien, ass en US-amerikanesche Schauspiller, Regisseur a Produzent.
Hien huet bis elo zwéin Oscare gewonnen.

## Liewen
Den Tom Hanks ass mat der Schauspillerin Rita Wilson bestuet. Hien huet véier Kanner, de Colin Hanks an d'Elizabeth Hanks aus dem éischte Bestiednies an den Chester an den Truman Theodore aus dem momentane Bestiednies. Seng Elteren, den Amos Hanks an d'Janet Turner, hu sech fréi scheede gelooss an hien ass bei sengem Papp mat wiesselnde Stéifmammen opgewuess. Den Tom Hanks huet fréi mam Theater am College ugefaangen, wat en awer erëm séier opginn huet. Am Joer 1978 huet hie sech op New York gemaach an huet do no engem Job gesicht. Do huet hie seng éischt Fra bestuet, d'Samantha Lewes, an hei huet hien dunn och seng Karriär ugefaangen. Am Joer 1987 hu sech déi zwee getrennt an d'Samantha Lewes ass am Joer 2002 u Schankekriibs gestuerwen.

## Filmographie
 (als Schauspiller)

* 2013 *Sheriff Woody* (Stëmm) 
* 2015 *Bridge of Spies* - James B. Donovan 
* 2015 *Ithaca* - Mr. Macauley 
* 2016 *My Big Fat Greek Wedding 2* 
* 2016 *A Hologram for the King * - Alan Clay 
* 2016 *Inferno* - Professor Robert Langdon 
* 2017 *Sully* - Chesley "Sully" Sullenberger 
* 2017 *The Circle* - Eamon Bailey 
* 2017 *Mark Felt: The Man Who Brought Down the White House * 
* 2017 *The Post*

## Um Spaweck
Himmel

De Begrëff **Himmel** bezeechent:

* de Raum iwwer der Äerd, kuckt Himmel (Astronomie), Nuetshimmel oder Stärenhimmel
* eng Eenheetskugel fir d'Festleeë vun de Koordinate vun den Inertialsystemer, - Himmelskugel
* a verschiddene Reliounen d'Plaz vun der Operstéiung a vum Gott, - Himmel (Relioun)
* den Daach vun engem Himmelbett, - Himmel (Textil)
* e Flouernumm vu Wien - Pfaffenberg (Wien)
* Persounennimm
** Friedrich Heinrich Himmel (1765-1814), däitsche Komponist
** Heinrich Himmel (16. Joerhonnert), luthereschen Theolog a Reformater
Aquila

D'Wuert **Aquila** steet fir:

* de Familljennumm vum Theolog Caspar Aquila
* de laténgeschen Numm vum Stärebild Aadler; - Aquila
* eng Aart vu Gräifvull; - Aadler
* en däitsche Fligerhiersteller, - AQUILA Technesch Entwécklungen
* eng Gemeng am Bleniotal, Kanton Tessin, Schwäiz; - Aquila TI
* eng Provënz an Italien; - Aquila degli Abruzzi
* den alen Numm vun enger Stad an den Abruzzen, Italien; - L'Aquila
* eng Gemeng an der Provënz Imperia, Ligurien, Italien; - Aquila di Arroscia
* eng biblesch Gestalt; - Aquila a Priszilla 
* e réimesche Fändel, - Aquila (Fändel)
* e Buchtitel vum Auteur Thomas Gifford
* eng Seegeljoll, - Aquila (Bootsklass)
* eng Gemeng a Stad am Bundesstaat Michoacán a Mexiko, - Aquila (Mexiko)
Aster

De Begrëff **Aster** steet fir:

* eng eenzel Planz vun der Aart Aster (Planz) aus der Famill vun de Kuerwbléiegewächser (Asteraceae)
* Aster (Asteroid), een Asteroid aus der Haaptasteroidenceinture
* Aster (griichesch) bezunn op Stär
* d'Olympescht Maskottchen vun de Wanter-Paralympics 2006
* eng europäesch Loftofwierrakéit, Aster (Rakéit)

**ASTER** steet fir:

* ASTER, den Numm vun engem Sensor vum NASA-Satellit Terra

**Aster** ass och den Numm vu Persounen:

* Ernst Ludwig von Aster (1782–1855), preisesche Generol
* Karl Heinrich Aster (1782–1855), Militärschrëftsteller
Arthur Conan Doyle

De **Sir Arthur Conan Doyle**, gebuer den 22. Mee 1859 zu Edinburgh, a gestuerwen de 7. Juli 1930 zu Crowborough (Sussex), war en englesche Schrëftsteller.

Bei sengem psychiatresche Studium koum den Dokter Arthur Conan Doyle mat dem Spiritismus a Beréierung an hien huet doriwwer eng Rei Ofhandlunge geschriwwen. Hien huet och Gesellschafts- an historesch Romaner geschriwwen, mä hien ass mat senge Kriminalromaner mat de Figure Sherlock Holmes an Dr Watson weltbekannt ginn.

Duerch den Edgar Allan Poe an de Wilkie Collins koum den Arthur Conan Doyle op d'Iddi fir 1887 seng éischt Detektivgeschicht ze verëffentlechen.

## Wierk

## Um Spaweck
* Sir Arthur Conan Doyle mobile ebooks
Jean Muller (Resistenzler)

De **Jean Muller**, gebuer de 27. November 1909 zu Esch-Uelzecht, an do gestuerwen den 2. Mee 1976, war e Scout a lëtzebuergesche Resistenzler.

Als Kommissär vun den deemolege *Lëtzebuerger Scouten* (haut: Lëtzebuerger Guiden a Scouten), war hie Matgrënner vun der L.S., der Resistenzorganisatioun vun de *Lëtzebuerger Scouten* am Zweete Weltkrich.

De Jean Muller ass de 26. Juni 1942 vun der Gestapo verhaft ginn, nodeem hie geflüchte franséische Prisonéier gehollef hat, fir d'franséisch Grenz ze passéieren. De 7. Juli 1942 ass hie fräigelooss ginn, well se him näischt konnten noweisen.

De 16. Februar 1943 gouf en erëm verhaft an an d'KZ Hinzert ageliwwert. Do ass en den 1. Abrëll 1945 vun den amerikaneschen Truppe befreit ginn. D'National-Sozialisten hunn net gewosst, datt si et mat dem Matgrënner vun de Resistenzgruppe vun der L.S. an dem L.V.L. ze dinn haten.

## Literatur
* Weber, Paul: *Geschichte Luxemburgs im Zweiten Weltkrieg*, Luxemburg, Victor Buck, 1948, 159 S.
* Hoffmann, Serge: *Le mouvement de résistance LVL au Luxembourg*, Archives nationales, 2004, 158 S.

## Um Spaweck
* Säit vun der Histoprim, preparéiert fir de Schoulunterricht
Eddie Vedder

Den **Eddie Vedder** ass den 23. Dezember 1964 zu Evanston, Illinois gebuer an ass de Sänger vun der Band Pearl Jam. E spillt och Gittar, Mondharmonika an Ukulele.
En ass mam Jill McCormick bestuet an huet eng Duechter Olivia (* 11. Juni 2004).

## Um Spaweck
Matt Cameron

De **Matt Cameron** (* 28. November 1962 zu San Diego, Kalifornien) ass en US-amerikanesche Museker.
E war Batteur vun der Seattle Grungeband Soundgarden an ass säit 1998 Batteur vu Pearl Jam.
Sergei Michailowitsch Prokudin-Gorski

De **Sergei Michailowitsch Prokudin-Gorski**, (russ.: Сергей Михайлович Прокудин-Горский), gebuer den 31. August 1863 zu Murom am Oblast Wladimir a Russland, a gestuerwen de 27. September 1944 zu Paräis, war en aussergewéinlech wichtege Pionéier vun der Faarffotografie.

No senge Chimie-Studien zu Sankt Péitersbuerg, Berlin a Paräis, huet hien ugefaange mat der Méiglechkeet, faarweg Biller ze produzéieren unhand vu schwaarz-wäiss Opnamen. 1905 hat hie säi System sou wäit perfektionéiert, datt en decidéiert war, dat ganz Zareräich op gliese Filmplacken ze dokumentéieren. Den Zar Nikololai II. vu Russland huet hien doran ënnerstëtzt an dem Prokudin-Gorski e Laissez-passer verschaaft, deen et méiglech gemaach huet, fir gespaarte Bezierker ze besichen; vum Transportminstär krut de Fotograf en Eisebunnswaggon mat Donkelkummer zur Verfügung gestallt.

Den neie Procedé fir Faarfopnamen, déi net konnte gedréckt, mä nëmme projezéiert ginn, huet doraus bestanen, dräi monochrom Filmplacken kuerz hannereneen ze beliichten, an zwar déi eng duerch e Routfilter, déi zweet duerch e Blofilter an déi drëtt duerch e Gréngfilter. Bei der Projektioun duerch ugepasste Filtere war dann e faarwegt Bild ze gesinn.

Tëscht 1909 an 1912 an am Joer 1915 war de Prokudin-Gorski ënnerwee, fir Kléischter, Fabrécken an den Alldag vun de Leit op senge Glasplacken ze veréiwegen. Doraus ass eng eenzegaarteg Sammlung vun 2.607 Fotoen entstanen, déi d'Library of Congress 1948 vun den Ierwe vum Prokudin-Gorski kaaft huet.

1918, direkt no der Russescher Revolutioun huet hie Russland de Réck gedréit, an ass fir d'éischt an Norwegen an duerno England geplënnert, ier e sech zu Paräis néiergelooss huet, wou en 1944 gestuerwen ass.

## Literatur
* Sergei Michailowitsch Prokudin-Gorski, Robert H. Allshouse (Ed.): *Photographs for the Tsar: The Pioneering Color Photography of Sergei Mikhailovich Prokudin-Gorskii Commissioned by Tsar Nicholas II*, 1980, Doubleday.

## Um Spaweck

Dat komplett Wierk vum Prokudin-Gorski op der Websäit vun der Library of Congress
Liichtjoer

D**'Liichtjoer** ass d'Distanz, déi eng elektromagnetesch Well wéi d'Liicht an engem tropesche Joer am Vakuum zeréckleet. Dat si ronn 9,5 Billiounen (9,5 · 1012) Kilometer.
:E Liichtjoer ass eng *[[Astronomie|astronomesch]] [[Längtemooss|Längteneenheet]]* an net, wéi den Numm menge loosse kéint, eng Zäiteenheet. Kuckt och: Astronomesch Moosseenheeten.

D'Liichtjoer ass am Internationalen Eenheetesystem zanter 1978 net méi zoulässeg. Trotzdeem gëllt et an der Astronomie als onverzichtbar a gëtt och weiderhi gebraucht.

Eenheetenzeechen: Lj, ly
Dat normaalt Formelzeechen: *d* (Ofstand vun der Äerd) oder *l* (als Gréisst vum Objet)

Analog zum Liichtjoer existéieren d'Eenheete **Liichtsekonn** Ls (zirka 300.000&nbsp;km), **Liichtminutt** Lm (zirka 18 Millioune km) an d**'Liichtstonn** Lh (zirka 1,1 Milliarde km).

Vun der IAU exakt festgeluecht sinn:
* eng Liichtsekonn (1 Ls) = 299.792,458&nbsp;km (zirka 300 Millioune Meter),
* eng Liichtminutt (1 Lm) = 17.987.547,48&nbsp;km (zirka 18 Milliarde Meter),
* eng Liichtstonn (1 Lh) = 1.079.252.848,8&nbsp;km (zirka 1,1 Billioune Meter).
* ee Liichtdag (1 Ld) = 25.902.068.371,2&nbsp;km (zirka 26 Billioune Meter)

Demno ass e Liichtjoer (1 Lj):
* 63240 AE,
* 0,3066 pc,
* 9,461 · 1015 m, ronn 9½ Billiarde Meter (9,5 Petameter), oder méi genee:
** 9,460&nbsp;528&nbsp;191 · 1015 m nom tropesche Joer (zu der Equinoxe J2000.0),
** 9,460&nbsp;536&nbsp;207&nbsp;068&nbsp;016 · 1015 m nom gregorianesche Joer (exakt),
** 9,460&nbsp;730&nbsp;472&nbsp;580&nbsp;8 · 1015 m nom julianesche Joer (exakt) an
** 9,460&nbsp;895&nbsp;221 · 1015 m nom sideresche Joer (zu der Equinoxe J2000.0).

## Beispill

* Eng Liichtsekonn entsprécht am Vakuum genee 299.792,458&nbsp;km.
* Eng Liichtminutt ass 17.987.547,48&nbsp;km (17.987.547.480 Meter) laang.
* Eng Liichtstonn ass 1.079.252.848,8&nbsp;km (1.079.252.848.800 Meter) laang.
* E Liichtjoer ass 9.460.528.000.000&nbsp;km (9.460.528.000.000.000 Meter) laang.
* D'Distanz tëscht der Äerd an dem Mound läit bei ongeféier 1,3 Liichtsekonnen.
* Eis Äerd ass vun der Sonn am Duerchschnëtt ongeféier 500 Liichtsekonne respektiv 8,3 Liichtminutten ewech.
* Eist Sonnesystem huet en Duerchmiesser vu ronn 150 Liichtstonnen.
* De sonnennooste Stär, Proxima Centauri, ass ongeféier 4,2 Liichtjoer ewech.
* Den Duerchmiesser vun eiser Galaxie, der Mëllechstrooss, ass ongeféier 100.000 Liichtjoer.
* D'Distanz zum Andromedaniwwel ass ongeféier 2,5 Millioune Liichtjoer.

## Kuckt och

* Astronomesch Moosseenheeten
*Kubikliichtjoer
Schwaarze Spiecht

De **Schwaarze Spiecht** (*Dryocopus martius*) ass de gréisste vun den europäesche Spiechten. E ka bis 51&nbsp;cm grouss ginn.

Seng Plomme si schwaarz an en huet eng rout Käppchen (bei de Weibercher nëmmen am Genéck). En huet kleng giel Aen an en zolitte Schniewel. De Schwaarzspiecht lieft an de Bichen- an Dännebëscher a säi Getrommels ass vu wäitem ze héieren.

Hie mécht säin Nascht andeems a gesond Beem (normalerweis Bichen) eng Hiel meesselt déi wéi e Pëtz no ënne geet (bis 50&nbsp;cm déif). D'Weibche leet dann 3-4 Eeër, an d'Brutzäit ass kuerz (12 Deeg). Déi jonk Spiechte fléien no 28 Deeg aus dem Nascht.
 
Ausser der Brutzäit ass et e sesshafte Vull an Eenzelgänger. Seng Näschter ginn no senger Brut och vun aneren Déiere benotzt wéi vum Steekueb (*Corvus monedula*), dem Klenge Kazekapp (*Aegolius funereus*), dem Bammarder (*Martes martes*), a souguer vun enger Intenzort der Schellint (*Bucephala clangula*).

De Schwaarze Spiecht war ëmmer an de Biergbëscher an Nord- an Zentraleuropa doheem, mä zanter dem Ufank vun den 1960er Joren huet e sech am flaache Land bis op den Atlantik breet gemaach, ouni datt genee gewosst ass firwat. Et gëtt ugeholl datt et duerch Ëmstelle vu forstleche Praktiken ass, mä d'Ornithologe verrenne sech och a verschiddenen Opfaassungen.

## Bibliographie
*  Michel Cuisin: « Essai d'une monographie du Pic noir *Dryocopus martius* », *Alauda*, 1967-1968.
*  R. Peterson, G. Mountfort, H. Hollom / P. Géroudet: Guide des oiseaux de France et d'Europe. Éditions Delachaux et Niestlé. ISBN 2-603-01446-3 
*  « Les aventures d'Arsène Lepic » dans *[http://www.lahulotte.fr/ La Hulotte]*, n°82, 2002. ISSN 0337-2154
*  Hans Winkler, David Christie, David Nurney: Woodpeckers. Pica Press, 1995. ISBN 1-873403-25-9

## Kuckt och
* Lëscht vun de Vullen zu Lëtzebuerg

## Um Spaweck
Maxim Ladid

De **Maxim Ladid**, gebuer den 28. Juni 1991, ass e lëtzebuergesche Pianist.

Am Juni 2005 krut hien am Conservatoire vun der Stad Lëtzebuerg op sengem 14. Gebuertsdag als Oflschlossdiplom den *Éischte Präis mat Grande Distinction* an der Pianosklass vun der Béatrice Rauchs.

## Kuckt och
* Concours littéraire national 2006
Crux

De Begrëff **Crux** (vum laténgesche Kräiz) bezeechent:

* an der Typographie e Schrëftzeechen, dacks a wëssenschaftlechen Texter fir d'Kennzeechnung vu schwéier liesbar Textplazen bebraucht, - Crux (Schrëftzeechen)
* d'Stärebild Crux (Stärebild)
* am Alpinissem: d'Schlësselplaz, oder och schwéierst Passage vun enger Kloterroute 
* eng Linux-Distributioun, - CRUX Linux
Spica (Stär)

De **Spica** (lat. "Kar,Kuer") ass de Stär α Virginis, den hellste Stär am Stärebild Jongfra. Aner Nimm sinn: *Azimech*, *Alaraph*.

De Spica ass e Bedeckungsverännerleche vum Typ Algol. Seng Hellegkeet verännert sech mat enger Period vu 4,0142 Deeg tëscht + 0,92&nbsp;mag a + 0,98&nbsp;mag. Déi kleng Hellegkeetsvariatioun ass visuell praktesch net feststellbar.

De Spica kann als ekliptiknoe Stär, vum Äerdmound, a ganz rar, vu Planéite bedeckt ginn. Déi lescht Bedeckung vum Spica duerch e Planéit war den 10. November 1783 duerch d'Venus, déi nächst kënnt den 2. September 2197 erëm duerch d'Venus.https://web.archive.org/web/20051218140801/http://www.marco-peuschel.de/merkurvenushellesterne.html.

* Visuell Magnitude: 0,95m
* Absolut Hellegkeet: -2,9m
* Rektaszensioun (Equinoxe J2000.0): 13h25m11.60s 
* Deklinatioun (Equinoxe J2000.0): -11°09'41.0"
* Spektraltyp: B2
* Distanz: 262 Liichtjoer
* Faarf: (bloelzeg)